CELEX: 32013R1390
Language: hu
Date: 2013-12-16 00:00:00
Title: A Tanács 1390/2013/EU rendelete ( 2013. december 16. ) az Európai Unió és a Comore-szigeteki Unió közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról

21.12.2013   
            
            
               HU
            
            
               Az Európai Unió Hivatalos Lapja
            
            
               L 349/26
            
         A TANÁCS 1390/2013/EU RENDELETE
   (2013. december 16.)
   az Európai Unió és a Comore-szigeteki Unió közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács 2006. október 5-én – az 1563/2006/EK rendelet (1) elfogadásával – jóváhagyta az Európai Közösség és a Comore-szigeteki Unió közötti halászati partnerségi megállapodást (a továbbiakban: a partnerségi megállapodás).
            
         
               (2)
            
            
               Az Európai Unió tárgyalásokat folytatott a Comore-szigeteki Unióval a partnerségi megállapodás új jegyzőkönyvéről, amely a Comore-szigeteki vizeken halászati lehetőségeket biztosít az európai uniós hajóknak. E tárgyalások eredményeképpen egy új jegyzőkönyv parafálására került sor 2013. július 5-én.
            
         
               (3)
            
            
               A Tanács 2013. december 16-án elfogadta az új jegyzőkönyv aláírásáról és ideiglenes alkalmazásáról 2013/786/EU határozatot (2).
            
         
               (4)
            
            
               Az új jegyzőkönyv alkalmazásának időszakára el kell osztani a halászati lehetőségeket a tagállamok között.
            
         
               (5)
            
            
               Az 1006/2008/EK rendelettel (3) összhangban, amennyiben úgy tűnik, hogy az új jegyzőkönyv értelmében az Európai Unió számára kiosztott halászati lehetőségek nincsenek teljes mértékben kihasználva, a Bizottság erről tájékoztatja az érintett tagállamokat. Amennyiben a Tanács által megállapítandó határidőn belül nem érkezik válasz, a Bizottság azt annak megerősítéseként értelmezi, hogy az érintett tagállam hajói az érintett időszakban nem használják ki teljes mértékben a halászati lehetőségeiket. Indokolt megállapítani ezt a határidőt.
            
         
               (6)
            
            
               Az európai uniós hajók halászati tevékenysége folytonosságának biztosítása érdekében az új jegyzőkönyv rendelkezik arról a lehetőségről, hogy azt 2014. január 1-jétől mindkét fél ideiglenesen alkalmazza. Ezért helyénvaló, hogy ez a rendelet az új jegyzőkönyv ideiglenes alkalmazásának kezdőnapjától legyen alkalmazandó,
            
         ELFOGADTA EZT A RENDELETET:
   1. cikk
   (1)   Az Európai Unió és a Comore-szigeteki Unió közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyv (a továbbiakban: a jegyzőkönyv) szerinti halászati lehetőségek a tagállamok között a következők szerint kerülnek elosztásra:
   
               a)
            
            
               42 kerítőhálós tonhalhalászhajó
               
                           —
                        
                        
                           Spanyolország: 21 hajó
                        
                     
                           —
                        
                        
                           Franciaország: 21 hajó
                        
                     
         
               b)
            
            
               20 felszíni horogsoros halászhajó:
               
                           —
                        
                        
                           Spanyolország: 8 hajó
                        
                     
                           —
                        
                        
                           Franciaország: 9 hajó
                        
                     
                           —
                        
                        
                           Portugália: 3 hajó
                        
                     
         (2)   Az 1006/2008/EK rendelet a jegyzőkönyv és a partnerségi megállapodás sérelme nélkül alkalmazandó.
   (3)   Az a határidő, amelyen belül a tagállamoknak az 1006/2008/EK rendelet 10. cikkének (1) bekezdése szerint meg kell erősíteniük, hogy a partnerségi megállapodás alapján számukra kiosztott halászati lehetőségeket nem használják ki teljes mértékben, 10 munkanap attól a naptól számítva, amikor a Bizottság tájékoztatja őket arról, hogy a halászati lehetőségek nincsenek teljes mértékben kihasználva.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2014. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. december 16-án.
      
         
            a Tanács részéről
         
         
            az elnök
         
         V. JUKNA
      
   
   
      (1)  A Tanács 1563/2006/EK rendelete (2006. október 5.) az Európai Közösség és a Comore-szigeteki Unió között létrejött halászati partnerségi megállapodás megkötéséről (HL L 290., 2006.10.20., 6. o.).
   
      (2)  A Tanács 2013/786/EU határozata (2013. december 16.) az Európai Unió és a Comore-szigeteki Unió közötti halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Európai Unió nevében történő aláírásáról és az ideiglenes alkalmazásáról (Lásd e Hivatalos Lap 4. oldalát).
   
      (3)  A Tanács 2008. szeptember 29-i 1006/2008/EK rendelete a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről. (HL L 286., 2008.10.29., 33. o.).